CELEX: 52015JC0032
Language: lt
Date: 2015-08-27 00:00:00
Title: BENDRAS EUROPOS KOMISIJOS IR SĄJUNGOS VYRIAUSIOJO ĮGALIOTINIO UŽSIENIO REIKALAMS IR SAUGUMO POLITIKAI SPRENDIMAS dėl Europos Sąjungos dalyvavimo įvairiose organizacijose, kuriose bendradarbiaujama terorizmo prevencijos ir kovos su juo srityje

EUROPOS KOMISIJA
            Briuselis, 2015 08 27
            JOIN(2015) 32 final
            BENDRAS EUROPOS KOMISIJOS IR SĄJUNGOS VYRIAUSIOJO ĮGALIOTINIO UŽSIENIO REIKALAMS IR SAUGUMO POLITIKAI SPRENDIMAS
            dėl Europos Sąjungos dalyvavimo įvairiose organizacijose, kuriose bendradarbiaujama terorizmo prevencijos ir kovos su juo srityje
            
               
         
         
            
               BENDRAS EUROPOS KOMISIJOS IR SĄJUNGOS VYRIAUSIOJO ĮGALIOTINIO UŽSIENIO REIKALAMS IR SAUGUMO POLITIKAI SPRENDIMAS
               
            
               dėl Europos Sąjungos dalyvavimo įvairiose organizacijose, kuriose bendradarbiaujama terorizmo prevencijos ir kovos su juo srityje
            
            
               EUROPOS KOMISIJA IR SĄJUNGOS VYRIAUSIASIS ĮGALIOTINIS UŽSIENIO REIKALAMS IR SAUGUMO POLITIKAI,
            
            
               atsižvelgdami į Europos Sąjungos sutartį, ypač į jos 17 straipsnio 1 dalį ir 27 straipsnio 2 dalį,
            
            
               kadangi:
            
            
               1)Pasaulinis kovos su terorizmu forumas yra daugiašalis forumas tarptautiniam bendradarbiavimui kovos su terorizmu srityje stiprinti, kuriame jo dalyviai aptaria poreikius telkti praktines žinias, išteklius ir iniciatyvas, kad kova su terorizmu būtų veiksmingesnė. Šio forumo nariai įsteigė tam tikras specializuotas tarptautines organizacijas, kurioms pavesta spręsti smurtinio ekstremizmo prevencijos ir kovos su juo klausimus. Šios organizacijos – Kovos su smurtiniu ekstremizmu kompetencijos centras „Hedayah“, Tarptautinis teisingumo ir teisinės valstybės institutas ir Pasaulinis bendruomenių dalyvavimo ir atsparumo fondas;
            
            
               2)Kovos su smurtiniu ekstremizmu kompetencijos centras „Hedayah“ sukurtas pripažinus, kad reikalingas nepriklausomas, daugiašalis centras, kuris rengtų mokymus, palaikytų dialogą ir atliktų mokslinius tyrimus, būtinus kovai su visomis smurtinio ekstremizmo formomis ir apraiškomis, ir suburtų ekspertus bei sutelktų visų pasaulio šalių praktines žinias ir patirtį;
            
            
               3)Tarptautinio teisingumo ir teisinės valstybės instituto užduotis – įstatymų leidėjams, policijos pareigūnams, prokurorams, teisėjams, įkalinimo įstaigų pareigūnams ir kitiems suinteresuotiems teisingumo srities subjektams rengti teisinės valstybės principais pagrįstus mokymus, kurie padėtų spręsti terorizmo ir susijusios tarpvalstybinės nusikalstamos veiklos problemą, stiprinti baudžiamosios teisenos sistemas ir kurti regioninius teisminių įstaigų, policijos ir kitų baudžiamosios teisenos specialistų tinklus, kad būtų skatinamas teisingumas, saugumas ir žmogaus teisės. Panašią bendradarbiavimo veiklą šiame institute vykdo ir tokie partneriai kaip, pavyzdžiui, Jungtinių Tautų Narkotikų kontrolės ir nusikalstamumo prevencijos biuras, Jungtinių Tautų Kovos su terorizmu komiteto vykdomasis direktoratas ir Pasaulinis kovos su terorizmu forumas; 
            
            
               4)vykdant Pasaulinio kovos su terorizmu forumo veiklą įsteigtas Pasaulinis bendruomenių dalyvavimo ir atsparumo fondas, kurio užduotis – papildomai remti dabartines ir būsimas vyriausybių ir bendruomeninių organizacijų pastangas kovoti su smurtiniu ekstremizmu ir didinti atsparumą jam. Fondo lėšomis remiamos vietos, bendruomenių lygmens kovos su smurtiniu ekstremizmu iniciatyvos; 
            
            
               5)Europos Sąjunga, kuri yra Pasaulinio kovos su terorizmu forumo narė steigėja ir aktyvi Kovos su smurtiniu ekstremizmu kompetencijos centro „Hedayah“, Tarptautinio teisingumo ir teisinės valstybės instituto ir Pasaulinio bendruomenių dalyvavimo ir atsparumo fondo steigimo proceso dalyvė, šias organizacijas vertina kaip svarbias jos palaikomo tarptautinio bendradarbiavimo partneres kovojant su smurtiniu ekstremizmu apskritai, o ypač su terorizmu;
            
            
               6)2014 m. rugpjūčio 11 d. Komisijos įgyvendinimo sprendime (C(2014) 5607), kuriuo priimamas priemonės, kuria prisidedama prie stabilumo ir taikos, 2014–2020 m. teminis strateginis dokumentas ir 2014–2017 m. daugiametė orientacinė programa, įtvirtintos nuostatos dėl ilgalaikių veiksmų, susijusių su konkrečiomis Sąjungos ir šalių partnerių ir regionų bendradarbiavimo kovojant su pasaulinėms ir tarpregioninėms grėsmėmis ir kylančioms grėsmėmis priemonėmis, kaip nustatyta Reglamento (ES) Nr. 230/2014, kuriuo nustatoma priemonė, kuria prisidedama prie stabilumo ir taikos
                  1
               , 5 straipsnyje;
            
            
               7)strategija, kurioje kova su terorizmu laikoma vienu pagrindinių prioritetų, Europos Sąjunga paraginta prisidėti siekiant pagrindinio Europos Sąjungos tikslo skatinti veiksmingą daugiašališkumą ir prioritetinį tarpregioninį bendradarbiavimą. Pagal priemonę, kuria prisidedama prie stabilumo ir taikos, kaip viena iš galimybių aiškiai nurodyta parama konkrečioms bendradarbiavimo kovos su terorizmu srityje programoms, parengtoms Jungtinių Tautų arba kituose daugiašaliuose forumuose, pvz., Pasauliniame kovos su terorizmu forume; 
            
            
               8)remiantis strategija, 2014–2017 m. daugiametės orientacinės programos prioritetas – ilgalaikio daugiašalio bendradarbiavimo kovos su terorizmu srityje skatinimas, visų pirma Jungtinėse Tautose ir Pasauliniame kovos su terorizmu forume, taip pat parama pasauliniams ryšiams ir dialogui terorizmo prevencijos ir kovos su smurtiniu ekstremizmu srityje, pasitelkiant daugiašales iniciatyvas, valdžios institucijas, pilietinės visuomenės organizacijas ir vietos bendruomenes;
            
            
               9)Komisija veiksmus, susijusius su Artimųjų Rytų ir Šiaurės Afrikos šalių baudžiamosios teisenos sistemų kovos su terorizmu aspektais, pagal Komisijos įgyvendinimo sprendimą (C(2013) 4599), kuriuo priimama 2013 m. metinė veiksmų programa, finansuoja per Tarptautinį teisingumo ir teisinės valstybės institutą, nes jis turi praktinių žinių ir yra įgaliotas skatinti teisinės valstybės principu pagrįstą baudžiamosios teisenos sistemos reformą; 
            
            
               10)Komisijos įgyvendinimo sprendime (C(2014) 5647), kuriuo priimama 2014 m. metinė veiksmų programa, Komisija nusprendė dalyvauti Kovos su smurtiniu ekstremizmu kompetencijos centro „Hedayah“ ir Pasaulinio bendruomenių dalyvavimo ir atsparumo fondo veikloje. Komisija šiuo sprendimu numatė skirti dotacijų Kovos su smurtiniu ekstremizmu kompetencijos centrui „Hedayah“ ir Pasauliniam bendruomenių dalyvavimo ir atsparumo fondui, kad būtų finansuojamos vietos ar bendruomenių lygmens kovos su smurtiniu ekstremizmu iniciatyvos visame pasaulyje naudojantis tarptautinėmis praktinėmis žiniomis ir šių dviejų įstaigų daugiašale struktūra. Be to, tame sprendime numatytas Komisijos dalyvavimas Pasaulinio bendruomenių dalyvavimo ir atsparumo fondo valdyboje; 
            
            
               11)toks požiūris patvirtintas 2015 m. vasario 9 d. Tarybos išvadose
                  2
               , kuriose Taryba, be kita ko, pritarė, kad būtų „remiamos kovos su radikalizacija ir terorizmu tarptautinės iniciatyvos, kaip antai pirmasis Tarptautinis kovos su smurtiniu ekstremizmu kompetencijos centras („Hedayah“) Abu Dabyje ir Pasaulinis bendruomenių dalyvavimo ir atsparumo fondas (GCERF) Ženevoje <…>“; 
            
            
               12)be to, Taryba teigė, kad „ES dar aktyviau dalyvaus Pasauliniame kovos su terorizmu forume (GCTF), be kita ko, aktyviai prisidės rengiant GCTF įkvėptas iniciatyvas, tokias kaip „Hedayah“ Abu Dabyje, Pasaulinis bendruomenių dalyvavimo ir atsparumo fondas (GCERF) ir Tarptautinis teisingumo ir teisinės valstybės institutas Maltoje“. Šie teiginiai dar kartą pabrėžti 2015 m. vasario 12 d. Europos Vadovų Taryboje priimtame valstybių arba vyriausybių vadovų pareiškime, kuriame reikalaujama užtikrinti ilgalaikį ir koordinuotą dalyvavimą Jungtinių Tautų ir Pasaulinio kovos su terorizmu forumo veikloje ir atitinkamose regioninėse iniciatyvose;
            
            
               13)prie 2004 m. rugpjūčio 4 d. Sprendimo C(2004) 2958 pridėtose gairėse dėl „Komisijos dalyvavimo privačios teisės subjektų veikloje“ Komisija nustatė bendrąją nedalyvavimo privačios teisės subjektų veikloje taisyklę; 
            
            
               14)tokia taisyklė priimta atsižvelgiant į didelę tokio dalyvavimo riziką, visų pirma į pavojų Komisijos įvaizdžiui, finansinę riziką, galimą susijusių pareigūnų interesų konfliktą, galimą piktnaudžiavimą finansinėmis procedūromis, nepotizmo ir patronažo riziką šiems subjektams įdarbinant darbuotojus, susijusius veiklos apribojimus ir neveiksmingumą, taip pat nesąžiningos konkurencijos su kitais paslaugų teikėjais pavojų; 
            
         
         
            
               15)tačiau Komisija numatė galimybę nukrypti nuo šios bendrosios taisyklės išimtinėmis aplinkybėmis, kai turima įrodymų, kad Komisijos dalyvavimas būtų labai naudingas. Nukrypdama nuo tokios taisyklės Komisija atsižvelgtų į tam tikrus bendrus kriterijus ir susijusio subjekto statuso pobūdį ir tikslus; 
            
            
               16)kalbant apie įstaigas, veikiančias tarptautinio bendradarbiavimo srityje, kurioje Komisijos partnerės būtų valstybės narės ir trečiosios šalys, bet koks Komisijos dalyvavimas turėtų būti pagrindžiamas labai svarbiais politiniais interesais. Kadangi tokios įstaigos dažniausiai yra kvazitarpvyriausybinės organizacijos, reikėtų svarstyti galimybę dalyvauti tokių organizacijų sprendimus priimančiuose padaliniuose, kai tinkama pagal prie Sprendimo (C(2004) 2958) pridėtų gairių 4 straipsnio a punktą; 
            
            
               17)siekiant patvirtinti nuoseklų Komisijos įsipareigojimą prisidėti prie Kovos su smurtiniu ekstremizmu kompetencijos centro „Hedayah“, Tarptautinio teisingumo ir teisinės valstybės instituto ir Pasaulinio bendruomenių dalyvavimo ir atsparumo fondo veiklos laikantis daugiašalio Europos Sąjungos požiūrio į kovą su terorizmu ir vadovaujantis priemonės, kuria prisidedama prie stabilumo ir taikos, 2014–2020 m. teminiu strateginiu dokumentu ir 2014–2017 m. daugiamete orientacine programa, kuriuose šios trys įstaigos laikomos svarbia Sąjungos kovos su terorizmu ir jo prevencija visame pasaulyje strategijos dalimi, svarbu užtikrinti visateisį Europos Sąjungos dalyvavimą minėtų įstaigų valdybose. Toks dalyvavimas taip pat svarbus siekiant daryti poveikį šių įstaigų programavimo, o Pasaulinio bendruomenių dalyvavimo ir atsparumo fondo atveju – finansavimo sprendimams pagal Europos Sąjungos prioritetus ir užtikrinti, kad šių įstaigų veikla atitiktų ir papildytų Sąjungos programas ir Sąjungos įsipareigojimus Jungtinėse Tautose. Be to, 2015 m. vasario 9 d. Tarybos išvadose dėl kovos su terorizmu Europos Sąjunga raginama aktyviau dalyvauti šių trijų minėtų įstaigų veikloje, o 2014 m. spalio 20 d. Tarybos priimtoje ir 2015 m. sausio 16 d. paskelbtoje ES kovos su terorizmu / užsienio kovotojais strategijoje
                  3
                Europos Sąjunga taip pat raginama dalyvauti atitinkamose Pasaulinio kovos su terorizmu forumo iniciatyvose. Minėtos įstaigos taip pat padeda ES bendradarbiauti su įvairiais partneriais siekiant veiksmingiau kovoti su terorizmu. Būti Pasaulinio bendruomenių dalyvavimo ir atsparumo fondo valdybos nare ir turėti visas balsavimo teises Komisija suinteresuota ir finansiškai – tai susiję su šio fondo finansiniu ir operatyviniu pobūdžiu ir įgaliojimu administruoti lėšas. 
            
            
               18)bet koks Komisijos sprendimas leisti nukrypti nuo bendrosios nedalyvavimo privačios teisės subjektų veikloje taisyklės (visų pirma visateisio dalyvavimo arba narystės su balsavimo teisėmis atveju) turėtų atitikti prie Sprendimo C(2004) 2958 pridėtų gairių 5 ir 6 punktuose nustatytas sąlygas;
            
            
               19)turi būti priimtas specialus bendras Europos Komisijos ir Sąjungos vyriausiojo įgaliotinio užsienio reikalams ir saugumo politikai sprendimas dėl Sąjungos dalyvavimo neseniai įsteigtų Tarptautinio teisingumo ir teisinės valstybės instituto, Kovos su smurtiniu ekstremizmu kompetencijos centro „Hedayah“ ir Pasaulinio bendruomenių dalyvavimo ir atsparumo fondo veikloje,
            
            
               NUSPRENDĖ: 
            
            
               1 straipsnis
            
            
               Terorizmo prevencijos ir kovos su juo srityje veikiančios organizacijos, kurių veikloje dalyvauja Europos Sąjunga:
            
            
               –Kovos su smurtiniu ekstremizmu kompetencijos centras „Hedayah“, Abu Dabis, Jungtiniai Arabų Emyratai;
            
            
               –Tarptautinis teisingumo ir teisinės valstybės institutas, Valeta, Malta;
            
            
               –Pasaulinis bendruomenių dalyvavimo ir atsparumo fondas (GCERF) Ženeva, Šveicarijos Konfederacija.
            
            
               2 straipsnis
            
            
               Europos Komisija ir Sąjungos vyriausiasis įgaliotinis užsienio reikalams ir saugumo politikai pritaria I priedėlyje pateiktiems laiškų projektams kaip šio sprendimo patvirtinamiesiems dokumentams ir siekia visateisės Europos Sąjungos narystės šių organizacijų valdybose:
            
            
               –Kovos su smurtiniu ekstremizmu kompetencijos centro „Hedayah“, Abu Dabis, Jungtiniai Arabų Emyratai, valdyboje;
            
            
               –Tarptautinio teisingumo ir teisinės valstybės instituto, Valeta, Malta, valdyboje;
            
            
               –Pasaulinio bendruomenių dalyvavimo ir atsparumo fondo (GCERF) Ženeva, Šveicarijos Konfederacija, valdyboje. 
            
            
               Europos Komisijos dalyvavimas minėtų įstaigų veikloje atitinka prie Komisijos sprendimo C(2004) 2958 pridėtas gaires.
            
            
               3 straipsnis
            
            
               Europos Komisija ir Sąjungos vyriausiasis įgaliotinis užsienio reikalams ir saugumo politikai pritaria šio sprendimo I priede pateiktai darbo tvarkai. 
            
            
               
                  Priimta Briuselyje 
            
         
         
            
            
                     
                        
                           Komisijos vardu
                           
                              Neven MIMICA
                        
                     
                  
                  
                     
                        
                           Sąjungos vyriausiasis įgaliotinis užsienio reikalams ir saugumo politikai
                              Federica MOGHERINI
                        
                     
                  
               
         
         
            
                  
                     (1)
                  
                  
                        2014 m. kovo 11 d. Europos Parlamento ir Tarybos reglamentas (ES) Nr. 230/2014, kuriuo nustatoma priemonė, kuria prisidedama prie stabilumo ir taikos. OL L 77, 2014 3 15.
                  
               
               
                  
                     (2)
                  
                  
                     2015 m. vasario 9 d. Briuselyje vykusiame Tarybos (Užsienio reikalai) 3367-ame posėdyje priimtas dokumentas Nr. 6044/15.
                  
               
               
                  
                     (3)
                  
                  
                        Dokumentas Nr. 5369/15, Kovos su terorizmu strategijos Sirijos ir Irako atžvilgiu, ypač daug dėmesio skiriant užsienio kovotojams, metmenys, 233494-asis Terorizmo (tarptautinių aspektų) darbo grupės posėdis, Briuselis, 2015 m. sausio 15d.
                  
               
            
      
    ---documentbreak--- 
      
         
               EUROPOS KOMISIJA
            Briuselis, 2015 08 27
            JOIN(2015) 32 final
            PRIEDAS
            prie
            BENDRO EUROPOS KOMISIJOS IR SĄJUNGOS VYRIAUSIOJO ĮGALIOTINIO UŽSIENIO REIKALAMS IR SAUGUMO POLITIKAI SPRENDIMO
            dėl Europos Sąjungos dalyvavimo įvairiose organizacijose, kuriose bendradarbiaujama terorizmo prevencijos ir kovos su juo srityje
            
               
         
         
            
               I PRIEDAS. DARBO TVARKA
            
            
               Europos Sąjungos dalyvavimo Kovos su smurtiniu ekstremizmu kompetencijos centro „Hedayah“, Tarptautinio teisingumo ir teisinės valstybės instituto ir Pasaulinio bendruomenių dalyvavimo ir atsparumo fondo veikloje tvarka: 
            
            
               a)Tarptautiniame teisingumo ir teisinės valstybės institute ir Kovos su smurtiniu ekstremizmu kompetencijos centre „Hedayah“ Sąjungai atstovauja Sąjungos vyriausiasis įgaliotinis užsienio reikalams ir saugumo politikai ir Komisijos pirmininko pavaduotojas arba Sąjungos atstovas (iš Europos išorės veiksmų tarnybos ar Komisijos tarnybos). Pasauliniame bendruomenių dalyvavimo ir atsparumo fonde Sąjungai atstovauja Europos Komisija. 
            
            
            
               Ne vėliau kaip prieš penkias darbo dienas iki kiekvienos įstaigos valdybos posėdžio kiekvienoje iš trijų įstaigų Sąjungai atstovaujanti vadovaujanti tarnyba rengia koordinavimo susitikimus su atitinkamomis šių trijų įstaigų tarnybomis. 
            
            
            
               b)Sprendžiant Komisijos kompetencijai priklausančius  ir operatyvinius ar finansinį poveikį turinčius klausimus Komisija dalyvauja ir jai atstovaujama Tarptautinio teisingumo ir teisinės valstybės instituto ir Kovos su smurtiniu ekstremizmu kompetencijos centro „Hedayah“ valdybos posėdžiuose.
            
            
            
               Vadovaujantis prie Sprendimo C(2004) 2958 pridėtų gairių dėl dalyvavimo privačios teisės subjektų veikloje 4 straipsnio a punktu ir 5 straipsnio a ir b punktais, Europos Komisijos atstovas neturi hierarchinių ryšių su Komisijos tarnybomis, atsakingomis už minėtoms įstaigoms ES teikiamą finansavimą, nebent taikomas 5 straipsnio d punktas, pagal kurį sumos įnašas nustatomas kolegijos sprendimu. Be to, Europos Komisijos atstovas nedalyvauja jokiuose kvietimuose teikti paraiškas, kuriuose dalyvauja minėtos įstaigos. 
            
            
            
               c)Sprendžiant vyriausiojo įgaliotinio kompetencijai priklausančius ir su bendra užsienio ir saugumo politika arba strateginiais ir politiniais reikalais susijusius klausimus Europos išorės veiksmų tarnybos atstovai dalyvauja ir tarnybai atstovauja Pasaulinio bendruomenių dalyvavimo ir atsparumo fondo valdybos posėdžiuose. 
            
         
         
      
    ---documentbreak--- NA ---documentbreak--- 
      
         
               EUROPOS KOMISIJA
            Briuselis, 2015 08 27
            JOIN(2015) 32 final
            PRIEDAS
            PRIEDĖLIS
            prie
            bendro Europos Komisijos ir Sąjungos vyriausiojo įgaliotinio užsienio reikalams ir saugumo politikai sprendimo
            dėl Europos Sąjungos dalyvavimo įvairiose organizacijose, kuriose bendradarbiaujama terorizmo prevencijos ir kovos su juo srityje
            
               
         
         
            
               PRIEDĖLIS
            
            
               PASIKEITIMAS LAIŠKAIS